CELEX: C2007/283/26
Language: et
Date: 2007-11-24 00:00:00
Title: Kohtuasi C-409/07: Eelotsusetaotlus, mille esitas Verwaltungsgericht Gießen (Saksamaa) 3. septembril 2007  — Avalon Service-Online-Dienste GmbH versus Wetteraukreis

24.11.2007   
            
            
               ET
            
            
               Euroopa Liidu Teataja
            
            
               C 283/14
            
         Eelotsusetaotlus, mille esitas Verwaltungsgericht Gießen (Saksamaa) 3. septembril 2007 — Avalon Service-Online-Dienste GmbH versus Wetteraukreis
   (Kohtuasi C-409/07)
   (2007/C 283/26)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Gießen
   Põhikohtuasja pooled
   
      Hageja: Avalon Service-Online-Dienste GmbH
   
      Kostja: Wetteraukreis
   Eelotsuse küsimused
   
               1.
            
            
               Kas EÜ artikleid 43 ja 49 tuleb tõlgendada nii, et nendega on vastuolus teatud hasartmängude nagu näiteks spordikihlvedude siseriiklik monopol juhul, kui asjaomases liikmesriigis puudub tervikuna ühtne ja järjekindel hasartmängude piiramise poliitika, eelkõige juhul, kui selliste siseriiklike hasartmängude korraldamise loa saanud ettevõtjad õhutavad osa võtma teistest hasartmängudest nagu riiklikest loteriidest ja kasiinomängudest ja lisaks võivad eraõiguslikud teenusosutajad korraldada teisi hasartmänge, millega kaasneb samasugune või suurem sõltuvuse tekkimise oht, nagu näiteks kihlveod teatud sporditulemuste peale (nagu hobuste võiduajamised) ja mänguautomaadid?
            
         
               2.
            
            
               Kas EÜ artikleid 43 ja 49 tuleb tõlgendada nii, et liikmesriikide pädevate ametiasutuste antud spordikihlvedude korraldamise load, mis ei ole piiritletud ainult selle riigi territooriumiga, annavad loa saanutele ja ka nende poolt volitatud kolmandatele isikutele õiguse pakkuda ja korraldada spordikihlvedusid teiste liikmesriikide territooriumidel, ilma täiendavalt nendes riikides luba taotlemata?